**Kontrakt om RTK-stationer**

Dato

**Indholdsfortegnelse**

[1 Aftalegrundlag 3](#_Toc115256260)

[2 Ikke-eksklusivitet 3](#_Toc115256261)

[3 Kontaktpersoner 3](#_Toc115256262)

[4 Levering 3](#_Toc115256263)

[5 Priser 3](#_Toc115256264)

[6 Fakturering og betalingsbetingelser 4](#_Toc115256265)

[6.1 Fakturering 4](#_Toc115256266)

[7 Forsikring 4](#_Toc115256267)

[8 Erstatningsansvar 4](#_Toc115256268)

[9 Ophævelse af Aftalen 4](#_Toc115256269)

[10 Fortrolighed 5](#_Toc115256270)

[10.1 GDPR 5](#_Toc115256271)

[11 Tvister, lovvalg og værneting 6](#_Toc115256272)

[12 Underskrifter 6](#_Toc115256273)

**Parterne**

Svendborg International Maritime Academy

Graaesvej 27

5700 Svendborg

Danmark

EAN-nummer: 5798000023185 (herefter benævnt ”Ordregiver”) og

xxxxxxxxxxxx

xxxxxxxxxxxx

xxxxxxxxxxxx

xxxxxxxxxxxx

CVR-nummer: xxxxxxxx

(herefter benævnt ”Leverandøren”) er der indgået følgende Aftale om levering af RTK-systemer (herefter benævnt Aftalen).

# Aftalegrundlag

Aftalegrundlaget består udover nærværende kontrakt af følgende bilag:

* Ordregivers opgavebeskrivelse
* Leverandørens tilbud
* Tro- og loveerklæring
* Egenerklæring vedr. evt. russisk ejerskab

Leverandørens standardvilkår er ikke en del af Aftalen.

Aftalen kan kun ændres eller fraviges, såfremt dette skriftligt er aftalt mellem Parterne.

# Ikke-eksklusivitet

Leverandøren tillægges ved Aftalen en ikke-eksklusiv ret til at præstere de af Aftalen omfattede Ydelser til Ordregiver. Ordregiver har fri ret til at anskaffe lignende Ydelser hos tredjemand.

# Kontaktpersoner

Følgende kontaktpersoner er udpeget til at forestå kontakten vedrørende Aftalen:

Ordregiverens kontaktperson:

Navn: Charlotte Kirkegaard Flugt

Stilling: Projektleder for MARS

Telefonnummer: +4529632516

E-mail: ckf@simac.dk

Leverandørens kontaktperson:

Navn: xxxxxxxx

Stilling: xxxxxx

Telefonnummer: xxxxxxxx

E-mail: xxxxxxxxxxxxxxxxx

# Levering

Ydelserne skal leveres under overholdelse af de tidsfrister, der er aftalt mellem Parterne.

Levering skal ske på det sted, som er angivet af Ordregiver ved bestilling. Tilbudsindhenter forpligter sig til at sørge for 230 V inden levering og montage.

# Priser

Leverandørens priser fremgår af Leverandørens tilbud.

Vederlaget er angivet i danske kroner og inkluderer alle, ved Aftalens indgåelse, gældende afgifter eksklusive moms.

Leverandøren er ikke berettiget til yderligere vederlag, medmindre det forinden er godkendt af Ordregiver.

Leverandørens priser er faste og indekseres ikke i Aftaleperioden.

# Fakturering og betalingsbetingelser

## Fakturering

Vederlaget kan faktureres efter fyldestgørende levering, og forfalder til betaling 14 Dage efter Leverandørens afsendelse af korrekt og fyldestgørende faktura.

Fakturering skal ske elektronisk, via følgende EAN-nummer: 5798000023185.

Fakturaer skal matche den pågældende indkøbsordre som de sendes på baggrund af.

# Forsikring

Leverandøren er forpligtet til fra Aftalens ikrafttræden og indtil 10 år efter levering af den sidste Leverance at tegne og holde følgende forsikringer i kraft:

* Alle lovpligtige forsikringer, herunder lovpligtig arbejdsskadeforsikring
* Erhvervs- og produktansvarsforsikring omfattende de Ydelser, der fremgår af Aftalen, og som pr. forsikringsår dækker mindst 1.000.000 DKK

Leverandørens forsikringer skal også omfatte Leverandørens eventuelle underleverandører, medmindre de pågældende underleverandører selv har tegnet og opretholder de krævede forsikringer.

Leverandøren skal på Ordregiverens anmodning dokumentere forsikringernes eksistens, omfang, og at præmierne er betalt uden ugrundet ophold. Leverandøren skal på Ordregiverens anmodning tillige oplyse om, hvorvidt der er anmeldt krav på Leverandørens ansvarsforsikringer samt den samlede sum af disse anmeldte krav.

Leverandøren skal straks underrette Ordregiver, hvis leverandøren ikke længere opfylder kravene til forsikringsdækning.

# Erstatningsansvar

Parterne er erstatningsansvarlige over for hinanden efter dansk rets almindelige regler.

Kundens erstatningsansvar gælder ikke indirekte tab, herunder driftstab og tabt avance. Leverandørens erstatningsansvar gælder heller ikke indirekte tab, herunder driftstab og tabt avance.

Leverandøren skal straks skriftligt meddele Ordregiver om tab, skader eller mangler, som Leverandøren (eller dennes eventuelle underleverandører) kan have forårsaget under udførelse af Ydelser i henhold til kontrakten.

Alene Ordregiver eller af Ordregiver valgte tredjepart kan gennemføre erstatningskrav mod Leverandøren, hvorfor Ordregiveren indtræder i Kundens rettigheder og kan gøre erstatningskrav gældende på vegne af Kunden.

Hvis tredjemand rejser krav mod Svendborg International Maritime Academy (SIMAC) i anledning af tab/skader af enhver art, der er en følge af leverandørens (eller dennes underleverandørs) ydelser i henhold til kontrakten, skal leverandøren friholde SIMAC for ethvert krav og enhver udgift, herunder sagsomkostninger, renter mv., som et sådant krav måtte medføre.

# Ophævelse af Aftalen

Ordregiver kan ophæve Aftalen, såfremt der foreligger væsentlig misligholdelse af Aftalen fra Leverandørens side, hvilket omfatter følgende ikke udtømmende og ikke kumulative tilfælde:

1. Gentagen og væsentlig misligholdelse af de i Aftalen fastsatte forpligtelser, herunder forsinkelse og manglende afhjælpning;
2. Leverandøren har givet urigtige eller vildledende oplysninger, som har haft betydning for Ordregivers beslutning om at indgå Aftalen;
3. Manglende overholdelse af gældende Offentlig Regulering, såfremt der er afsagt endelig dom herom mod Leverandøren, Leverandøren erkender overtrædelsen, eller Leverandøren, ikke senest 20 Arbejdsdage efter at have modtaget skriftlig meddelelse herom fra Ordregiveren, dokumenterer, at den gældende Offentlige Regulering er overholdt;
4. Leverandørens ophør med den virksomhed, som Aftalen vedrører, eller indtræden af andre omstændigheder, der bringer Aftalens rette opfyldelse i alvorlig fare;
5. Hvis Leverandøren eller dennes underleverandører har begået handlinger, der har ført til domfældelse for overtrædelse af gældende skattelovgivning indenfor det område, hvor virksomheden udøver sit erhverv,
6. Hvis leverandøren eller dennes underleverandører har modtaget endelig dom eller har vedtaget bødeforlæg for overtrædelse af hvidvaskreglerne indenfor det område, hvor virksomheden udøver sit erhverv eller
7. Andre forhold, som ikke selvstændigt udgør væsentlig misligholdelse, men som ved deres antal eller karakter med føje væsentligt svækker Ordregivers tillid til Leverandøren.

Eventuel ophævelse af Aftalen sker med virkning for fremtiden.

# Fortrolighed

Leverandøren og Ordregiver, herunder deres medarbejdere, er forpligtet til at iagttage tavshed med hensyn til enhver oplysning, som de bliver bekendt med i forbindelse med opfyldelsen af Aftalen, og som ikke er alment kendte eller alment tilgængelige. Denne forpligtelse består også efter Aftaleperioden, uanset ophørsgrunden.

Fortrolighedsforpligtelsen viger i det omfang dette følger af offentlig regulering

Ordregiver kan efter en konkret vurdering videregive informationer til andre relevante myndigheder, såfremt videregivelsen vurderes at være af betydning for myndighedernes virksomhed, ligesom Ordregiver kan videregive oplysninger til politiet, hvis der er mistanke om et begået strafbart forhold.

## **GDPR**

Leverandøren er desuden forpligtet til at overholde den til enhver tid gældende persondatalovgivning, herunder bl.a. kravene om logning, sletning og destruktion af data, og til i sine interne procedurer at sikre fortrolighed om personoplysninger i overensstemmelse med den til enhver tid gældende lovgivning. Leverandøren er i den sammenhæng forpligtet til at underskrive databehandleraftale, hvis Ordregiver stiller krav herom.

# Tvister, lovvalg og værneting

Enhver tvist, som måtte opstå i forbindelse med opfyldelse af Aftalen, skal i første omgang søges afgjort i mindelighed mellem Parterne.

Kan uoverensstemmelser ikke afgøres mellem Parterne, afgøres disse ved de almindelige domstolene.

Såfremt andet ikke fremgår af Aftalen er dansk rets almindelige regler gældende.

# Underskrifter

Aftalen underskrives af begge Parter, der herefter modtager kopi af Aftalen.

Ved underskrift bekræfter underskriverne at være tegningsberettigede for Ordregiver hhv. Leverandøren.

|  |  |  |
| --- | --- | --- |
| Svendborg, den xxxxxxxxxxx  For Ordregiver |  | Svendborg, den xxxxxxxxxxx  For Leverandøren |
|  |  |  |